"SIHPHIR VENGHLUN VILLAGE COUNCIL ELECTORAL ROLLS, 2024 DRAFT ELECTORAL ROLLS TLANGZARH A NI","1296/2024-2025 Aizawl, July ni 24, 2024: Village Council Aizawl District huam chhunga Sihphir Venghlun (1 seat General), thihna avanga ruak chu a hnawhkhah nan Bye-Election neih tur a ni a. Hemi inthlanna atan a hman tur Village Council Electoral Rolls Summary Revision, 2024 tehfungah 01.07.2024 hmangin neih a ni dawn a. Vawiin khan Draft Electoral Rolls chu Aizawl DC Er. Lalhriatpuia chuan DC Conference Hall ah a tarchhhuak a ni. Vawiina Sihphir Venghlun Village Councils Electoral Rolls tlangzarh a nih atang hian 31.07.2024 thleng Electoral Roll atanga paih, thun thar, siamthat ngai leh insawn duhte tan dilna (claims and objections) VLO hnenah thehluhna hun hawn a ni ang a. Aizawl DC chuan Summary Revision of Sihphir Venghlun Village Councils Electoral Rolls, 2024 chu tluang tak leh hlawhtling taka neih theih nan bialtu ERO/AERO leh VLO te, V/C, Political Parties, Tlawmngai Pawl hrang hrangte leh Media te hma lakpui tur leh tawiawm turin a sawm a ni. Ni 24.07.2024 atanga ni 31.07.2024 chhunga dilna lut chu ni 01.08.2024 atanga ni 08.08.2024 chhungin ERO/AERO ten an endik ang a. Hetianga an enfiah zawh hnu hian ERO-ten thutlukna an siam fel hnuah hming thunluh ngai, paih ngai leh siamthat ngaite chu thliar hran leh a ni ang a, hemi hnu hian Data entry (Computer-a thunluh hna) thawh zui nghal char char a ni ang. Final Roll hi ni ni 13.08.2024 ah tlangzarh a ni ang. Tun tum Draft Village Council Electoral Rolls-a Elector awm zat chu 2522 (mipa 1244, hmeichhia 1278) a ni a. ERO atan Pu Ngurthansanga, Dy. Director, LAD ruat niin AERO atan Pu John Lalramhluna Hnamte, SDC Aizawl chu ruat a ni. Village Council E/Roll hi MLA Roll nen a hranpa a buatsaih a ni a. Hemi a inthun thar, insawn (transfer) leh siamthat (correct) te hi MLA Roll atan a rin nghal theih loh a ni. Attachment Loading attachment...",Dated: 24 th Jul 24 4:29 PM,https://dipr.mizoram.gov.in/post/sihphir-venghlun-village-council-electoral-rolls-2024-draft-electoral-rolls-tlangzarh-a-ni